SCGP จ่อยื่นขอ “กลต.” ออกหุ้นกู้ Medium Term Note วงเงิน 4 หมื่นลบ. อายุ 2 ปี
SCGP จ่อยื่นขอ "กลต." ออกหุ้นกู้ Medium Term Note วงเงิน 4 หมื่นลบ. อายุ 2 ปี
1 ธ.ค. 2563

บริษัท เอสซีจี แพคเกจจิ้ง จำกัด (มหาชน) หรือ SCGP เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ที่ประชุมคณะกรรมการบริษัทในวันนี้ (1 ธ.ค.63) อนุมัติให้บริษัทเตรียมการยื่นขออนุญาตออกและเสนอขายหุ้นกู้แบบโครงการ อายุ 2 ปี (Medium Term Note: MTN) วงเงินรวมทั้งสิ้นไม่เกิน 40,000 ล้านบาท ณ ขณะใดขณะหนึ่ง (revolving basis) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเป็นการเตรียมความพร้อมไว้ล่วงหน้า
โดยการออกหุ้นกู้ดังกล่าว เป็นไปตามมติที่ประชุมวิสามัญผู้ถือหุ้นของ SCGP ครั้งที่ 2/2562 เมื่อวันที่ 25 พ.ย.62 มีมติอนุมัติการออกและเสนอขายหุ้นกู้ของบริษัทในวงเงินไม่เกิน 40,000 ล้านบาท โดยจะเสนอขายให้แก่ประชาชนทั่วไป (Public Offering) และ/หรือเสนอขายต่อผู้ลงทุนในวงจำกัด (Private Placement) และ/หรือผู้ลงทุนสถาบัน และ/หรือผู้ลงทุนรายใหญ่